kardosdrur/scandi-wiki huggingface dataset:
South African Airways

South African Airways (SAA) er Sydafrikas største flyselskab. Det driver indenrigstrafik i Sydafrika samt udenrigstrafik til blandt andet Europa og Nordamerika. Hovedkontoret ligger i Johannesburg.

Historie
South African Airways blev grundlagt gennem et statsligt køb af et mindre flyselskab, Union Airways i 1934. De første byer med ruter fra selskabet var blandt andet Durban og Johannesburg. I 1945 åbnede man den første rute til Storbritannien. Selskabet blev medlem af Star Alliance i 2006.

I slutningen af apartheid gennemførte flere lande sanktioner mod Sydafrika og South African Airways måtte ikke flyve ind i andre landes luftrum. Skulle et fly flyve til, London for eksempel, måtte det flyve en lang omvej, langt fra Afrikas vestkyst og Frankrigs Atlanterhavskyst.

Flåde

Aktuel flåde 
I oktober 2020 bestod South African Airways' flyflåde af 12 fly:

 3 × Airbus A319
 1 × Airbus A330
 4 × Airbus A340-300
 4 × Airbus A340-600

Flytyper igennen tiderne 
South African Airways har tidligere opereret med disse flytyper:

 Airbus A300
 Airbus A320
 Airbus A340-200
 Avro York
 Boeing 707
 Boeing 727-100
 Boeing 737-200, -300, -800
 Boeing 747-200, -300, -400
 Boeing 747SP
 Boeing 767
 de Havilland DH.104 Dove
 Douglas DC-3
 Douglas DC-4
 Douglas DC-7
 Hawker Siddeley HS 748
 Junkers Ju 52
 Lockheed Lodestar
 Lockheed L-749 Constellation
 Lockheed Starliner
 Vickers Viking
 Vickers Viscount

Referencer

Eksterne henvisninger 

South African Airways hjemmeside

Flyselskaber fra Sydafrika
Etableret i 1934
Star Alliance
Hjernecelle

En hjernecelle er en biologisk celle, der er i hjernen. 
Der er flere forskellige typer celler i hjernen: Når man bruger ordet vil man nok i de fleste tilfælde tænke på nerveceller, der også kaldes neuroner.
Men der er tillige f.eks. såkaldte hjælpeceller – gliaceller.

Hjernen
Histologi
Nick Valensi

Nick Valensi (født 16. januar 1981) er guitarist i det amerikanske band The Strokes. Han voksede op i New York og lærte at spille guitar som 5 årig. 
Nick Valensi spiller på en Epiphone Riviera Nick Valensi Signature, som er lavet i Epiphones elitist serie.

Guitarister fra USA
Kenneth Knudsen (musiker)

Kenneth Knudsen (født 28. september 1946) er uddannet arkitekt, selvlært komponist og tangentspiller. I 1967 tog Kenneth Knudsen sammen med trommeslageren Claus Bøje initiativ til oprettelse af ”Jazz i Reprisen”, et sted med øve- og koncertfaciliteter.
Kenneth Knudsen har blandt andet været med i grupperne 'Coronarias Dans,' Secret Oyster, Entrance og 'Bombay Hotel'. Han dannede sin egen gruppe, Anima, i februar 1979.
Har siden fremkomsten af synthesizers i begyndelsen af 70-erne hovedsagelig skabt og indspillet musik for og med disse instrumenter. Han har således som arrangør og 'klangarkitekt' i høj grad præget f.eks. Sebastians produktion fra '77 til '83. . Kenneth Knudsen er blevet betegnet skandinaviens Joe Zawinul.

Indspilnings- og turnevirksomhed fortrinsvis i Europa, men tillige i Indien, Hong Kong og Japan med diverse grupper og solister

Hæder 
 Har modtaget legater fra Wilhelm Hansen fonden og 3-årigt stipendium (1990) fra Statens Kunstfond.
 Årets Jazzmusiker 1973.
 'Niels-prisen' 1987 (med Palle Mikkelborg og Niels-Henning Ørsted Pedersen).
 Modtager af Statens Kunstfonds livsvarige ydelse.
 Formand for Statens Kunstfonds 2 musikudvalg 1999-2002.
 Formand for Statens Kunstfonds bestyrelse 1999-2002.

Udvalgt diskografi 
 Sounds And Silence (1994).
 Music For Eyes (1997).
 Light And Metal (1998, nomineret til Nordisk Råds Musikpris).
 Black Diamond (2002, nomineret til Nordisk Råds Musikpris).
 End of Silence (2009, præmieret af Statens Kunstfond).

Eksterne henvisninger 
 Kenneth Knudsen

Kilder 

Kunstnere på finansloven
Arkitekter fra Danmark
Jazzmusikere fra Danmark
Personer i Kraks Blå Bog
Østergård (Munkebo Sogn)

Østergård er en lille herregård fra 1584, som blev kaldt Kiil og Kiilegaard. Navnet Østergård er fra 1598, godset lå da i den østlige ende af Kølstrup sogn. 1683 nedlagdes nabo-hovedgården Trellerup og jorden lagdes ind under Østergård. Hovedbygningen er opført i 1731. Fra 1751 ligger Østergård i Munkebo Sogn, Bjerge Herred, Munkebo Kommune.

Østergård Gods er på 321 hektar med Carolinelund

Ejere af Østergård 

 (1470-1584) Forskellige Ejere
 (1584-1599) Anders Eriksen Kaas
 (1599-1632) Hans Andersen Kaas
 (1632-1643) Jørgen Hansen Kaas / Niels Hansen Kaas
 (1643-1644) Christian 4.
 (1644-1658) Ulrik Christian greve Gyldenløve
 (1658-1663) Joh. Boysen
 (1663-1668) Jørgen Mathisens dødsbo
 (1668-1672) Hans Hansen
 (1672-1676) Abel Cathrine, enken. Hun købte 1673 Ulriksholm, som i mere end 100 år var i slægten Brügmann's eje.
 (1676-1687) Nicolaus von Brügmann
 (1687-1698) Hedvig Spend, enken
 (1698-1703) Daniel von Brügmann
 (1703-1736) Godske Hans von Brügmann
 (1736-1781) Caspar Hermann von Brügmann
 (1781-1783) Slægten von Brügmann
 (1783-1801) Ulrich Wilhelm de Roepstorff
 (1801-1803) Christian Schmidt / Johannes Schmidt
 (1803-1849) Johannes Schmidt
 (1849-1860) Christian Jacob Johan Schmidt
 (1860-1871) Slægten Schmidt
 (1871-1885) Enke Fru Anne Christine Holm gift Schmidt
 (1885-1891) Slægten Holm-Schmidt
 (1891-1895) Carl August Oldenburg
 (1895-1922) Otto Schr
 (1922-1923) Udstykningsforeningen For Sjælland Og Fyn Stifter
 (1923-1950) Marius Boel
 (1950-1980) Hans Boel
 (1980-2005) Mariann Fischer Boel, Hans Laurids Fischer Boel

 (2005-) Hanne Hansdatter Fischer Boel / Aksel Schwaner-Nielsen

Eksterne henvisninger og kilder 
 Dansk Center for Herregårdsforskning]: Østergård
 J. P. Trap: Danmark, 5.udgave. Kraks Landbrug

Herregårde i Kerteminde Kommune
Herregårde i Odense Amt
Max Brüel

Max Brüel (født 14. juli 1927 i Hillerød, død 31. marts 1995 i Algarve, Portugal) var en dansk arkitekt og jazzmusiker. 

Efter sin uddannelse på Kunstakademiet var Max Brüel kompagnon med Gehrdt Bornebusch og Jørgen Selchau 1956-70, derefter med Jørgen Groth, indtil han i 1983 bosatte sig i Portugal, hvor han virkede som maler og tegner. Han har medvirket ved opførelsen af Amtssygehuset i Herlev (1967) og en lang række skoler i Nordsjælland. Som jazzmusiker har Max Brüel gjort sig bemærket i international sammenhæng i 1950'erne. Han spillede klaver, og senere saxofonen. I slutningen af 1960'erne var han med i John Tchicais Cadentia Nova Danica.

Referencer

Eksterne henvisninger 
 
 
 
 Discogs Max Bruel

Jazzmusikere fra Danmark
Arkitekter fra Danmark
Jazzpianister fra Danmark
Saxofonister fra Danmark
Modernistiske arkitekter
Danskere i 1900-tallet
Modtagere af Eckersberg Medaillen
Glansmispel

Glansmispel (Photinia) er en slægt med ca. 40 arter, som er udbredt i Asien. Det er stedsegrønne eller løvfældende buske og træer med hele blade og hvide blomster, som er samlet i skærmagtige aks eller klaser. Frugterne er små bæræbler.

Bemærk, at arter af slægten Vinterlue (Stranvaesia) nu henregnes under denne slægt. Desuden er der tvivl om, hvorvidt slægten Surbær (Aronia) skal henregnes under samme slægt.

 Vinterlue (Photinia davidiana) – tidligere: Stranvaesia davidiana
 Glat glansmispel (Photinia glabra)
 Håret glansmispel (Photinia villosa)

Noter 

Rosen-familien
Lehnskov

Lehnskov er en gammel hovedgård, den nævnes første gang i 1412, da kaldt Lindskov. Navnet Lehnskov er fra 1725 og den var indtil 1925 en avlsgård under Baroniet Lehn med hovedsæde på Hvidkilde. Gården ligger ved den vestlige indsejling til Svendborgsund i Egense Sogn, Sunds Herred, Svendborg Kommune. Den nuværende hovedbygning er opført i 2000.

Lehnskov Gods er på 267 hektar

Ejere af Lehnskov 

 (1412-1425) Jesper Jacobsen Basse
 (1425-1450) Sten Jespersen Basse
 (1450-1480) Jes Stensen Basse
 (1480-1552) Forskellige Ejere
 (1552-1565) Bent Norby
 (1565-1572) Kirsten Ottosdatter Skinkel gift Norby
 (1572-1585) Erik Bentsen Norby
 (1585-1603) Sophie Gregersdatter Juel gift Norby
 (1603) Birgitte Eriksdatter Norby gift Kaas
 (1603-1632) Hans Kaas
 (1632-1670) Erik Hansen Kaas
 (1670-1689) Rudbek Eriksen Kaas
 (1689-1694) Jytte Nielsdatter Banner gift Kaas
 (1694-1696) Kirsten Rudbeksdatter Kaas gift Raben / Sophie Christine Rudbeksdatter Kaas / Birgitte Rudbeksdatter Kaas
 (1696) Heinrich Christian Raben / Sophie Christine Rudbeksdatter Kaas / Birgitte Rudbeksdatter Kaas
 (1696-1718) Sophie Christine Rudbeksdatter Kaas / Birgitte Rudbeksdatter Kaas / Valdemar Christian von Gabel
 (1718-1723) Valdemar Christian von Gabel / Axel Rosenkrantz
 (1723-1724) Valdemar Christian von Gabel / Hans Schousboe
 (1724-1727) Enke Fru Maren Pedersdatter gift Schousboe
 (1727-1760) Johan Lehn
 (1760-1804) Poul Abraham Lehn
 (1804) Sophie Amalie Poulsdatter Lehn gift Rantzau
 (1804-1806) Hans Rantzau-Lehn
 (1806-1834) Sophie Amalie Poulsdatter Lehn gift Rantzau
 (1834) Pauline Christine Hansdatter Rantzau-Lehn gift Holsten
 (1834-1860) Frederik Christian Holsten-Lehn-Charisius
 (1860) Christiane Henritte Barner-Kaas-Lehn gift Rosenørn-Lehn
 (1860-1892) Otto Ditlev Rosenørn-Lehn
 (1892-1904) Erik Christian Hartvig Rosenørn-Lehn
 (1904) Anna Christiane Adelheid Eriksdatter Rosenørn-Lehn gift Ahlefeldt-Laurvig-Lehn
 (1904-1909) Frederik Ludvig Vilhelm greve Ahlefeldt-Laurvig-Lehn
 (1909-1910) Anna Christiane Adelheid Eriksdatter Rosenørn-Lehn gift Ahlefeldt-Laurvig-Lehn
 (1910-1925) Christian Erik Julius greve Ahlefeldt-Laurvig-Lehn
 (1925-1965) K. Brandt
 (1965-1991) Forskellige Ejere
 (1991-) Hans Mogens Fenne-Frederiksen

Herregårde i Svendborg Kommune
Herregårde i Svendborg Amt
Lua (programmeringssprog)

Lua (portugisisk for "måne") er et scriptprogrammeringssprog til integrering i programmer, med det formål at gøre det nemmere at videreudvikle dem. En af sprogets særlige egenskaber er scriptfortolkerens ringe størrelse.

Lua blev udviklet i 1993 af Roberto Ierusalimschy, Luiz Henrique de Figueiredo og Waldemar Celes fra Computer Graphics Technology Group ved Pontifícia Universidade Católica do Rio de Janeiro, et katolsk universitet i Rio de Janeiro, Brasilien. Lua er fri software og blev indtil version 5 udgivet under en BSD-licens, og fra version 5 under MIT-licensen.

Sproget anvendes ofte i computerspil. I kommercielle spil anvendes Lua eksempelvis i Heroes of Newerth, Heroes of Might and Magic V, Monkey Island 4, Spellforce, Far Cry, World of Warcraft, Microsoft Freelancer, Half-Life 2, Garry's Mod, The Settlers V, Parkan 2, Star Wars: Battlefront II og Company of Heroes, mens det fri software anvendes i eksempelvis Angband 3 (og varianterne ZAngband og ToME).

Programmer skrevet i Lua bliver før udførelsen oversat til byte-code. Selvom man kan skrive selvstændige programmer i Lua, er det primært tænkt som et scriptsprog til C-programmer, i denne forbindelse sammenligneligt med Tcl.

Lua-fortolkeren kan kaldes gennem et C-bibliotek, der også indeholder et API til kald af fortolkeren fra C-programmer på kørselstidspunktet. Gennem API'et kan forskellige dele af programmet skrives i C eller Lua, mens variabler og funktioner er tilgængelige i begge retninger (dvs. en funktion i Lua kan kalde en funktion i C, og omvendt).

Implementeringen af Lua er i ANSI-C, og der understøttes funktions- såvel som objektionsorienteret programmering.

Typiske koder 
Her er nogle eksempler på nogle "scripts" skrevet i Lua.

Hello World:

 print("Hello World!")

event

RegisterUnitEvent(ID, 1, "Navn_Effekt")

Litteratur (engelsk) 
  (Første udgave er tilgængelig online)

Ekstern henvisning 
 Officel hjemmeside (på engelsk og portugisisk)

Programmeringssprog
Seneca

Seneca er navnet på to fremtrædende romere:
 Seneca den ældre – Marcus (eller Lucius) Annaeus Seneca med tilnavnet rhetor; far til Seneca den yngre
 Seneca den yngre (ca. 4 f.Kr. – 65 e.Kr.) – Lucius Annaeus Seneca med tilnavnene philosophus og tragicus; søn af Seneca den ældre

Andet:
 Seneca, South Carolina – En by i den amerikanske stat South Carolina
 Seneca (stamme) – En nordamerikansk indianerstamme
Altafjord

Altafjorden (samisk: Álaheaivuotna) en  norsk fjord i Troms og Finnmark fylke  i nord Nordnorge.
Den  er den vestligste af de 5 store fjorde i Finnmark. Fjorden starter på ydersiden af de tre store sunde Stjernsund, Vargsund og Rognsund, som dannes af øerne Stjernøya og Seiland. Inderst i Altafjorden ligger byerne Alta  og Rafsbotn. Fjorden har en dybde på op til 488 m.

Under 2. verdenskrig havde  Tyskland deres største  flådebase i fjorden.
Altafjorden var beskyttet i alle ender og kanter, med kraftige kanoner, søminefelter, dybdebomber og ubådsnet.

Her lå således slagskibene Tirpitz og Scharnhorst og lommeslagskibet Lützow, samt et utal af destroyere.
Derfor forsøgte englænderne at uskadeliggøre disse skibe i Altafjord.
Ved Operation Source 20. september 1943 sendte man  mini-både ind i fjorden, og beskadigede slagskibet Tirpitz kraftigt.

Sidefjorde 
  Langfjorden
  Kåfjord
 Skillefjord
 Korsfjorden
 Komagfjorden
 Store Lerresfjord
 Lille Lerresfjord

Øer 
 Stjernøya
 Seiland
 Årøya
 Brattholmen
 Brennholmen
 Rundholmen
 Russeluftholmen

Byer og landsbyer 
 Rivarbukt
 Tappeluft
 Langfjordbotn
 Isnestoften
 Talvik
 Melsvik
  Kåfjord
 Kvenvik
 Alta
 Rafsbotn
 Russeluft
 Kviby
 Årøya
 Storekorsnes
 Nyvoll
 Store Lerresfjord
 Lille Lerresfjord

Elve 
 Bognelven
 Halselven
 Mattiselven
 Alta-Kautokeinovassdraget
 Tverrelven
 Transfarelven
 Sørelven
 Sagaelven
 Lakselven (Kvibyelven)
 Leirbotnelven
 Skillefjordelven
 Komagfjordelven
 Lerresfjordelven

Kilder og henvisninger 

 Tirpitz Museum Alta  (norsk)

Fjorde i Troms og Finnmark
Alta (Norge)
Anhof

Anhof er dannet i 1730 som en forpagtergård under Glorup Gods. Gården ligger i Svindinge Sogn i Nyborg Kommune. Hovedbygningen er opført i 1885 og ombygget i 1916.

Anhof Gods er på 206,2 hektar

Ejere af Anhof 

 (1730-1752) Christian Siegfried von Plessen
 (1752-1754) Slægten von Plessen
 (1754-1757) Christian Ludvig Otto von Wedel-Jarlsberg
 (1757-1762) Hans Riegelsen
 (1762-1793) Adam Gottlob Joachimsen lensgreve von Moltke 
 (1793) Sophie Hedvig Raben gift von Moltke
 (1793-1851) Gebhard Adamsen greve von Moltke 
 (1851-1876) Adam Gottlob greve von Moltke-Huitfeldt 
 (1876-1892) Eliza Razumowska gift von Moltke-Huitfeldt
 (1892-1896) Gebhard Léon greve von Moltke-Huitfeldt 
 (1896-1902) Marie Seebach gift von Moltke-Huitfeldt
 (1902-1916) Adam Gottlob Carl greve von Moltke-Huitfeldt 
 (1916) Udstykningsforeningen For Sjælland Og Fyn Stifter
 (1916-1941) J. Villumsen
 (1941-1978) Harald C. Hoeck
 (1978-) Henrik Hoeck

Herregårde i Nyborg Kommune
Herregårde i Svendborg Amt
Landsforeningen Praktisk Økologi

Landsforeningen Praktisk Økologi er en privat finansieret forening. Foreningens formål er at give medlemmerne viden og værktøjer til en økologisk og bæredygtig hverdag.
Foreningen er politisk og økonomisk uafhængig, og dens drift finansieres ud over støtte fra Tips- og Lottomidler udelukkende gennem medlemskontingentet. Dens kerneområder er jordbrug, havedyrkning, husholdning og fødevarer – med et økologisk udgangspunkt.

Desuden deltager foreningen i kampagner om større aktuelle emner som f.eks. naturbeskyttelse, beskyttelse af grundvandet og genteknologi.

Målsætning 
Landsforeningen Praktisk Økologi arbejder for mere liv – mere liv i haven, mere liv i maden og mere liv på kloden.

Administration 
Foreningens bestyrelse består af 7 medlemmer og formand. Nuværende formand er Signe Schrøder. Der er 4 ansatte. Foreningens adresse er sekretariatlederens bopæl.

Medlemsblad 
Foreningen udgiver medlemsbladet Praktisk Økologi 6 gange årligt. Det rummer artikler med praktiske anvisninger på, hvordan man dyrker sin have økologisk.

Websites 
Foreningen har en række websites, der skal gøre det lettere for danske at leve et økologisk liv.

deljorden.dk gør det muligt for alle at dele og bytte frø, kompost, stauder, frugt osv. med andre.
Havenyt.dk er en omfattende guide til økologisk dyrkning af haven.
Merelivihaven.dk gør det muligt at finde et lokalt netværk, hvor man kan finde andre med samme interesse for havedyrkning og/eller økologisk livsstil. froepopup.dk er et midlertidligt frøbyttemarked, hvor alle kan komme og bytte eller få frø med hjem til egen dyrkning. Frø pop-up er et samarbejde mellem Landsforeningen Praktisk Økologi og Frøsamlerne

Mere Liv i Haven 
Foreningen varetager 'Mere Liv i Haven', en landsdækkende strategi 2014-2017. I det treårige program uddanner Landsforeningen Praktisk Økologi 90 haveambassadører, som skal sprede dyrkningsviden og haveglæde lokalt i hele Danmark. Ambassadørerne vil blive uddannet i haveviden, havepædagogik og lokalt samarbejde. En haveambassadør vil efter endt uddannelse være i stand til at hjælpe sit lokalsamfund og til at dyrke haver og hjælpe begyndere.

Praktisk Økologi festival 
Foreningen har siden 2013 afholdt en årlig festival rundt om i landet. På festivalen er der en række praktiske værksteder, deltagerne kan deltage i. Værkstederne giver redskaber til økologisk havedyrkning og husholdning.

Den økologiske have 
Landsforeningen grundlagde Den økologiske have i Odder i 1991, men den drives i dag af en selvejende fond, oprettet af foreningen, men organisatorisk og økonomisk uafhængig af den.

Eksternt link 
 Landsforeningen Praktisk Økologi hjemmeside
 Del Jorden - Landsforeningen Praktisk Økologi hjemmeside
 Havenyt.dk - Landsforeningen Praktisk Økologi hjemmeside

Referencer 

Miljøorganisationer
The Contemporary Jazz Quintet

The Contemporary Jazz Quartet (senere Quintet) er navnet på en af de første avantgarde-jazzgrupper i Danmark, stiftet i starten af 1960'erne af altsaxofonisten Franz Beckerlee og trompetisten Hugh Steinmetz. De to var stærkt inspireret af den amerikanske avantgarde-musiker Ornette Colemans kvartet og dannede allerede i 1962 en dansk pendant til denne sammen med bassisten Steffen Andersen og trommeslageren Bo Thrige Andersen. I 1964 tog gruppen navnet The Contemporary Jazz Quartet. Musikken var ikke kun inspireret af Ornette Coleman, Albert Ayler og andre amerikanske avantgarde-jazzpionerer. De hentede også inspiration i 12-tonemusik og i østlig musik og deltog i flere af tidens tværæstetiske kunsteksperimenter bl.a. sammen med Fluxus-kunstneren og musikeren David Tudor i 1964.

The Contemporary Jazz Quartet udgav flere plader. Den første, Action (Debut, 1965), blev indspillet i oktober 1964, og på den medvirker også den amerikanske trommeslager Sunny Murray, der på dette tidspunkt var i Danmark som medlem af Albert Aylers kvartet. Gruppen medvirkede i 1965 på pladen Third Stream Music i den klassisk uddannede komponist og pianist Niels Viggo Bentzons navn. Og i 1968 udgav gruppen endnu en plade, udvidet til kvintet med saxofonisten og sav-spilleren Niels Harrit, og under stigende indflydelse fra den gryende, elektriske jazz/rock. Hidtil uudgivne optagelser med gruppen fra 1966-67 blev udgivet i 2000.
The Contemporary Jazz Quintet blev opløst i 1969, hvor Beckerlee forlod jazzen, betaget af Jimi Hendrix' musik og snart guitarist i rockgruppen Gasolin. Steinmetz har vedvarende arbejdet inden for jazzen i både avantgarde- og fusionsprojekter.

I det nye årtusind har interessen for dansk avantgarde-jazz været stigende, og Contemporary Jazz Quartet´s/Quintets plader er blevet genudgivet på cd på selskaberne SteepleChase og Columbia Records.

Diskografi 
 The Contemporary Jazz Quartet/Quintet: Action, 1964 og 1968 med henholdsvis Sunny Murray på trommer og udvidet med Niels Harrit, SteepleChase 2000 (2-cd)
 Third Stream Music,1965 med Niels Viggo Bentzon – ikke genudgivet på cd
 The Contemporary Jazz Quintet: Actions 1966-67, Columbia 2000

Contemporary Jazz Quintet
Musikgrupper fra Danmark
Musikgrupper fra 1960
Ulvefod-ordenen

Ulvefod-ordenen (Lycopodiales) er en orden inden for planteriget. Den indeholder en eller to familier.
Den anden familie som nogen regner med er Huperziaceae og hertil regnes i så fald slægten Huperzia samt evt. 1-2 andre slægter der oftest henregnes til Huperzia.

 Ulvefod-familien (Lycopodiaceae)

 
Planteordener
Didaké

Didaké – andre navneformer: Didache, De tolv apostles Lære, dets fuldstændige titel er Herrens lære formidlet af de tolv apostle til hedningefolkene – er et oldkirkeligt skrift, der stammer fra perioden år 100 til 150. Ordet Didaké er græsk og betyder 'lære', 'belæring'. 
Som Didaké betegner man også belæringen efter dåben, i modsætning til Kerygma, belæringen af voksne udøbte før dåben. (:de:Didache)

Skriftet blev formentligt forfattet i græsktalende menigheder i Syrien. Der er tale om en af de første kirke- og menighedsordninger, som kendes fra tiden efter Det Nye Testamentes tilblivelse.

Skriftet giver et værdifuldt indblik i, hvad kristne menigheder anså for vigtigt i det 2. århundrede efter Kristus. Et stort afsnit om de to veje – livets og dødens vej vidner om blandt andet om en høj moral.

Didaké blev fundet i Konstantinopel i 1873 og udgivet første gang i 1883.

Skriftets Indhold 
Kapitel 1-6: Belæring til dåbskandidaten om livets vej og dødens vej. (Kan sammenlignes med Læren om de to veje i Barnabasbrevet kapitel 18-20).
Kapitel 7: Forskrifter for dåben.
Kapitel 8: Forskirfter for fasten, og bønnen Fadervor. 
Kapitel 9-10: Forskrifter for nadveren.
Kapitel 11: Om at prøve og skelne omvandrende lærere, apostle og profeter.
Kapitel 12: Beværtning af omvandrende brødre.
Kapitel 13: Beværtning af 'sande profeter'.
Kapitel 14: Forskrifter for menighedens sabbatsgudstjeneste.
Kapitel 15: Om at menigheden selv skal udpege sine biskopper og diakoner.
Kapitel 16: Om at være årvågen i forventningen om 'de sidste tider'.

 Se også 
 nytestamentlige apokryfer

 Litteratur 
 Didake , kirkeordning fra 100-tallet, hører til De apostolske Fædre, omfattende litteraturliste fra Patristik.dk
 Dansk oversættelse: Cappelørn, Niels Jørgen m.fl. 'De Apostolske Fædre', Det Danske Bibelselskab, København 1985.
 Dansk oversættelse: Giversen, Søren'' 'De Apostolske Fædre i oversættelse', Museum Tusculanums Forlag, København 1985.

Eksterne henvisninger 
 Kort indledning , på tysk
 Online tekster:   Svensk   –   Tysk    –   Engelsk    –   Græsk 

Kirkehistoriske skrifter
Apokryfer
Antikken
Kristendom i antikken
Ulvefod-klassen

Ulvefod-klassen (Lycopodiopsida) er en klasse inden for planteriget. Den indeholder følgende ordener:

 Ulvefod-ordenen (Lycopodiales)
 Drepanophycales (uddød – fossiler kendt fra Silur til Devon)
Franz Beckerlee

Franz Beckerlee (født 15. august 1942) er en dansk musiker, der var guitarist i rockgruppen Gasolin. Han har desuden spillet jazz.

Beckerlee spiller guitar og saxofon. Han begyndte at spille saxofon som 12-årig. Sammen med Hugh Steinmetz, Niels Harrit, Steffen Andersen og Bo Thrige Andersen dannede han The Contemporary Jazz Quintet, som spillede avantgardejazz. Kvintetten fik megen ros af kritikere og presse, men fik ingen større succes hos publikum. Franz fik tildelt årets jazzlegat i 1964 og 1968. Derefter kom Franz Beckerlee med i Gasolin', hvor han spiller guitar a la Jimi Hendrix. Efter Gasolin' var Franz Beckerlee med i Christianshavns Bluesband sammen med  Søren Berlev og Lone Kellermann.

Bibliografi 
 De gamle aber er de sjoveste. En storbykrimi. Rhodos 1984. (Bogen blev trukket tilbage af forlaget, da den var et plagiat af Neville Smiths roman Gumshoe.)
 De sjældne og truede arter. En storbykrimi. Rhodos 1985.

Referencer 

Guitarister fra Danmark
Saxofonister fra Danmark
Rockmusikere fra Danmark
Jazzmusikere fra Danmark
Torpedonet

Et torpedonet er et metalnet, der skal forhindre fjendtlige torpedoer i at nå deres mål.

Nettet udspændes fra et skib i en passende afstand, så en eventuel detonation af torpedoerne sker i tilstrækkelig afstand til at forhindre større skader på skibet.

Søkrig
Våben
Ubådsnet

Et ubådsnet er et metalnet, enkelt eller dobbelt, der skal hindre fjendtlige undervandsbåde i at passere ubemærket gennem en indsejling.

Våben